
DEVETNICA PRESV. TROJSTVU 
da se isprose milosti i proslava Božjeg 
sluge OCA LEOPOLDA, kapucina. 

Oče nebeski Bože, stvoritelju i gos¬ 
podaru naš, zahvaljujemo Ti, što si svo¬ 
jega slugu Oca Leopolda obdario toli¬ 
kim blagom milosti, vjere i ljubavi, 
koje je on dijelio svima, koji su se k 
njemu obraćali. Molimo Te, da i nama 
udijeliš živu vjeru i žarku ljubav, po 
kojima da uvijek budemo povezani s 
Tobom u Tvojoj ljubavi i u Tvojoj 
Svetoj milosti. 

3 Slava Ocu. .. Oče nebeski Boze, 
smiluj se nama. 

Sine vječni Bože, ljubljeni naš Otku¬ 
pitelju, zahvuljujemo Ti, što si od svo¬ 
jega sluge Oca Leopolda stvorio oru- 
dje neizmjernoga Tvoga milosrdja u- 
sakramentu pokore, te je on dugotraj¬ 
nim vršenjem ove tako uzvišene službe 
mogao obratiti toliko grj.ešnika, iscije- 
liti toliko rana i spasiti toliko duša. 
Molimo Te, Isuse Spasitelju, da nam 
svima udijeliš milost, da se ispovijeda¬ 
mo često i spotrebnim raspoloženjem, 
da svoju dušu održimo uvijek čistu od 
svakoga grijeha i da tako težimo k 
savršenstvu, kojemu si nas Ti učio. 

3 Slava Ocu . . . Sine Otkupitelju svi¬ 
jeta Bože , smiluj se nama. 


Duše Sveti Bože, tješitelju i posveti- 
telju, zahvaljujemo Ti, što si svojemu 
slugi Ocu Leopoldu tako obilno udije¬ 
lio svojih sedam darova, koje je on 
prenio na tolik broj duša pomažući, 
tješeći i podižući sve one, koji su mu 
se povjeravali. Daj, udijeli i nama, da 
se oslobodimo tolikih muka i teških 
nevolja, koje nas tište, i daj nam sna¬ 
gu, da ponizno i strpljivo nosimo svoj 
križ kao pokoru za naše grijehe i da 
tako steknemo zasluga za nebo. 

3 Slava Ocu . .. Duše Sveti Boze , 
smiluj se nama. 

0 Presveto Trojstvo, Oče, Sine i 
Duše sveti, koje si na molbu svojega 
sluge Oca Leopolda podijelio i podje¬ 
ljuješ toliko milosti onima, koji se Tebi 
obraćaju u njegovo ime, milostivo sa¬ 
slušaj molitve, što Ti ih upućujemo, i 
udijeli nam milost ..., koja nam je po¬ 
trebna, da se po njemu proslavi Tvoje 
sveto ime. 

3 Slava Ocu . . . Sveto Trojstvo jedan 
Bože, smiluj se nama, 

0 blagoslovljena Bogorodice, kćeri 
ljubimice vječnog Oca, presveta Majko 
Božjeg Sina, neoskrvnjena Zaručnice 
Duha Svetoga, ljubljena naša Gospo i 
Gospodarice, fadi pobožnosti i nježne 
ljubavi, koju je prema tebi gojio Otac 
Leopold i koju si ti tako bogato uzvra- 


ćala, zauzmi se kod presvetog Trojstva 
i pribavi nam milost, za koju s tolikom 
vjerom molimo . . . Dobra naša Majko 
nemoj nas zapustiti, nego nas sve štiti, 
brani i spasi. Amen. 

3 Zdrave Marijo . . . Pomoćnice kršća¬ 
na , moli za nas. 

Otac Leopold Mandić rodio se u 
Hercegnovom 12.svibnja 1866. i umro 
30 srpnja 1942.U Padovi. Cijeli svoj 
život, rad, žrtve i pokore prikazao je 
Gospodinu za sveto jedinstvo Katoličke 
i Istočne pravoslavne Crkve. Gotovo čitav 
život proveo je u ispovjedaonici uz 
herojske žrtve. Zbog njegovih kreposti 
smatrali su ga svecem za života, a još 
više poslije smrti jer nebrojeno milosti 
posreduje onima koji mu se utječu. 
Procesi beatifikacije vodjeni u Padovi, - 
biskupski informativni od 16.1 do 
20.III 1952. i apostolski od 14.IX 1963 
do 12.V 1966. - završeni su. Ostaju još 
konačne pripreme za donošenje definitiv¬ 
nog suda, sa strane Sv. Stolice, o 
herojskim krepostima i o čudesima. 


U slučaju da tko dobije kakvu oso¬ 
bitu milost , neka to javi na jedan od 
ovih naslova: 

Nikola Novak, Osijek I, Bulevar JNA 41 
Mirko Novak, Zagreb 21, Borska 35 



